[{"text_idx": "#000016", "text": "Ko\u0303ik, mida Winston Churchill ette vo\u0303ttis, oli mastaapne, ja ka tema kirjanduslik, o\u0303igem oleks ehk o\u0308elda kirjapandud looming on a\u0308a\u0308rmiselt mahukas.\nTagantja\u0308rele on mo\u0303ned avaldanud arvamust, et Churchilli elu ta\u0308hetund polnudki mitte niivo\u0303rd so\u0303ja juhtimine peaministrina, vaid pigem just need ku\u0308mme so\u0303jaeelset aastat visa jonnakat poliitilist misjonito\u0308o\u0308d. Sel ajal oli ta maailma mastaabis dissident inglise moodi. Churchill kirjutas ka\u0308esoleva raamatu ku\u0308ll pa\u0308rast so\u0303da, aga ra\u0308a\u0308gib see Esimese ja Teise maailmaso\u0303ja vahelisest ajast Euroopas. See on eeska\u0308tt lugu sellest, kuidas kaotati rahu. Ja lugu sellest, kuidas su\u0308ttis so\u0303da, mis viis endaga kaasa vo\u0303ib-olla parima Euroopa, mis kunagi on olemas olnud."}]